stanford-oval/wikipedia huggingface dataset:
טקאו (סאגה)
אַקלִים

האקלים בטקאו הוא אקלים סובטרופי לח ( סיווג האקלים של Köppen Cfa ). כמות המשקעים השנתית הממוצעת בעיר עומדת על כ־1,173 מילימטרים בשנה. הטמפרטורה הממוצעת השנתית נעה בין כ-19.42°C ביום ועד 13.05°C בלילה. העיר ממוקמת בגובה פני הים (+-0), הטמפרטורה השנתית ביום גבוהה ב-1.83% מהממוצע של מחוז סאגה. בטקאו יש 125.54 ימי גשם (34.39% מהזמן) בשנה.
| אקלים בטקאו   多久市   Taku> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטקאו   多久市   Taku> ינואר.8.67.3.4.45.02 | אקלים בטקאו   多久市   Taku> פברואר.10.1.4.13.60.61 | אקלים בטקאו   多久市   Taku> מרץ.13.46.6.5.73.89 | אקלים בטקאו   多久市   Taku> אפריל.17.96.10.17.80.72 | אקלים בטקאו   多久市   Taku> מאי.22.75.14.69.94.67 | אקלים בטקאו   多久市   Taku> יוני.25.1.18.89.195.82 | אקלים בטקאו   多久市   Taku> יולי.28.59.22.54.235.77 | אקלים בטקאו   多久市   Taku> אוגוסט.30.6.23.75.132.79 | אקלים בטקאו   多久市   Taku> ספטמבר.26.75.20.5.95.17 | אקלים בטקאו   多久市   Taku> אוקטובר.21.91.15.67.50.86 | אקלים בטקאו   多久市   Taku> נובמבר.16.6.10.85.48.39 | אקלים בטקאו   多久市   Taku> דצמבר.10.47.5.46.58.21 | אקלים בטקאו   多久市   Taku> שנה.19.42.13.05.1,172.92 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
אוכלוסייה

| 1920 | 1930 | 1940 | 1950 | 1960 | 1970 | 1980 | 1990 | 2000 | 2010 | 2015 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- |
| 25,200 | 17,859 | 19,882 | 37,142 | 45,627 | 26,785 | 25,831 | 25,162 | 23,949 | 21,412 | 19,749 | 18,295 | 18,093 |
נכון לשנת 2020 התפלגות התושבים בעיר בין גברים לנשים היה כלהלן: 46.8% גברים ו-53.2% נשים.
גיל האוכלוסייה הממוצע עומד על 48.12 שנים.
בין השנים 2015–2020 אוכלוסיית העיר הייתה במגמה ירידה של 1.5% בשנה.
נכון לשנת 2020 אחוז הילדים עד גיל 14 עמד על 11.5%, מבוגרים בגיל העבודה 51.5% וזקנים שמעל לגיל 65 עמד על 36.9%.
סך הכל 99.1% מהתושבים בעלי נתינות יפנית ורק 1.5% בעלי נתינות זרה.
חינוך

במערכת החינוך בעיר ישנם 8 בתי ספר יסודיים, 3 חטיבות ביניים ובית ספר תיכון אחד.
בריאות

בעיר קיים בית חולים אחד. הוא מספק לתושבי העיר את כל השירותים הרפואיים שהם נזקקים להם.
כלכלה

להלן התפלגות האוכלוסייה הנמצאת בגיל העובדה (64-15) לתחומי התעשייה השונים בעיר נכון לשנת 2010:
חקלאות, דייג ומכרות: 971 אנשים 9.6%.
בבתי החרושת: 2,769 אנשים 27.38%.
במסחר ושירותים: 6,271 אנשים 62.01%.
בעידן המודרני, תעשיית הפחם בעיר התפתחה מאוד בעיר וסביבותיה. באותה תקופה הוקמו מכרות הפחם של מיצובישי קוגאיאמה ומכרה מייג'י שין מייג'י סאגה. כשתעשיית מכרות הפחם הגיעה לקיצה, על אזור המכרות הממוקם ליד הכביש המהיר לנגסאקי, הוקם אזור תעשייה.
תיירות ותרבות

מקדש טקאו סייביו (אנ') הוא מקדש קונפוציאני שנבנה בשנת 1708 על ידי השליט הפאודלי שיגפומי. הוא אחד המקדשים הקונפוציאניים העתיקים ביותר ביפן והוא הוגדר כאתר מורשת יפנית. מדי שנה מבקרים במקום מבקרים רבים המקבלים הדרכות אודות המקום בחינם מסטודנטים המתנדבים להדריך ביפנית.
לאורך כל השנה המקדש מארח פסטיבלים. בדרך כלל תלמידים מבתי הספר המקומיים משתתפים בריקודים כשהם לובשים שמלות צבעונית מסורתיות. באוקטובר 2008 חגגה העיר טקאו את יום השנה ה-300 למקדש וארחה פסטיבל גדול שכלל תלבושות מסורתיות, ריקודים וטקס דתי.
ברית ערים אחיות

לטקאו יש הסכם ברית ערים תאומות עם:
הרפובליקה העממית של סין הרפובליקה העממית של סין, צ'ופו.
הערות שוליים

↑  אתר אונסקו אודות העיר טקאו
↑  多久市ホームページ トップページ, www.city.taku.lg.jp
↑  Tosu-shi, Saga, JP Climate Zone, Monthly Averages, Historical Weather Data, tcktcktck.org
↑  Japan Meteorological Agency. Retrieved May 19, 2021
↑  Changes in the population of Saga City (corresponding area), Ministry of Internal Affairs and Communications Bureau of Statistics Census
↑  The number is indicated according to the Japanese censuses
1 2 3  Taku (City (-shi), Saga, Japan) - Population Statistics, Charts, Map and Location, www.citypopulation.de
↑  多久市教育委員会 - 多久市ホームページ, www.city.taku.lg.jp
1 2  多久市ホームページ トップページ, www.city.taku.lg.jp
| --- | --- |
בקרת זהויות :  NLI: 987007567217705171  LCCN: n88024144  NDL: 00353568  VIAF: 153706569   WorldCat (עם VIAF): 153706569 
מקדש Taku Seibyō
ילדות פרא

| --- | --- |

 בימוי:  דניס גמזה ארגובן
 הופק בידי:  שארל גילבר (אנ')
 תסריט:  דניס גמזה ארגובן, אליס וינוקור (אנ')
 עריכה:  מטילד ואן דה מורטל 
 שחקנים ראשיים:  גונש נזיהה, דוהא זיינפ וטוגבה סונגורוגלו
 מוזיקה:  וורן אליס (אנ')
 צילום:  David Chizallet, Ersin Gök 
 מדינה:  צרפת צרפת
 חברת הפקה:  CG Cinema 
 שיטת הפצה:  וידאו על פי דרישה 
 הקרנת בכורה:  גרמניה19 במאי 2015 צרפת17 ביוני 2015
 משך הקרנה:  97 דק' 
 שפת הסרט:  טורקית 
 סוגה:  סרט דרמה, סיפור התבגרות, סרט עצמאי 
 תקציב:  10,000,000$
 הכנסות באתר מוג'ו:   mustang
 פרסים:  פרס Lux  פרס האקדמיה האירופית לקולנוע לתגלית השנה באירופה (דניס גמזה ארגובן) 
 דף הסרט ב־IMDb
 
ילדות פרא (במקור: Mustang) הוא סרט דרמה צרפתי-טורקי משנת 2015 בבימויה של דניס גמזה ארגובן (אנ'). הסרט הוקרן בפסטיבל קאן במסגרת "שבועיים של הבמאים" (Directors' Fortnight) וזכה בפרס Europa Cinemas. הסרט הוקרן בפסטיבל הסרטים הבינלאומי בטורונטו. הסרט נבחר לייצג את צרפת בפרס אוסקר לסרט הזר הטוב ביותר בטקס פרסי אוסקר ה-88.
תקציר העלילה

בתחילת הקיץ בכפר בצפון טורקיה, לאלי היא הצעירה מחמש אחיות, אשר נפרדת ממורתה האהובה העוברת לאיסטנבול. כל החמש חוזרות ברגל מבית הספר ובדרך משתובבות עם חבריהן. בהגיען לבית סבתן, הן נתקלות בכעס גדול ובלתי מובן להן, על "התנהגות לא מוסרית" שנצפתה על ידי שכנה בכפר. דודן, אורל, נכנס בכעס אל הבית ודורש שינוי חינוכי עבור הילדות, שאיבדו את הוריהן לפני עשר שנים.
ראשית נאסר עליהן לצאת אל הכפר. במקום לבלות עם חברים או ללכת לבית הספר, הן לומדות שיעורי משק הבית המועברים על ידי סדרה של דודות צנועות וחסודות. למעשה, החלו הכנות לחיי נישואים עבורן. חמש האחיות, בגילאי 12–18, חולקות תשוקה משותפת לחופש, מתחילות לחפש דרכים כדי לעקוף את המגבלות שהוטלו עליהם. הן מתגנבות אל החוץ, פעם אחר פעם, וכל פעם שמישהו מהכפר רואה אותן, החומה סביב הבית גובהת, עד שהבית כולו נראה ככלא.
לפי התוכנית של הדוד, נישאות שתי הבנות הגדולות בשידוך, אך הבכורה מבקשת מהסבתא להשיא אותה לאהוב ליבה מהכפר וכך אכן קורה. לאלי, הקטנה מהחבורה, מתכננת לברוח, ובמהלך הסרט כולו מתכננת את המילוט שלה: לקחת את המכונית של הדוד אורל ולנהוג לאיסטנבול, שם תלך אל מורתה אשר תציל אותה מנישואין.
אחרי שאצ'ה, האחות השלישית, משודכת, היא נכנסת לדיכאון עמוק ומתאבדת. מהחמש נשארו ארבע. שתיים נשואות, ושתי ילדות קטנות. או אז משדך הדוד את הגדולה מבין השתיים, בת 14, וכאן חלה תפנית בעלילה. לאלי מוצאת את הדרך להבריח את שתיהן מתוך הבית, ובליל הכלולות עצמו הן נועלות עצמן בבית ומצליחות לחמוק מהדוד וממשפחת החתן. איש אחד טוב לב עוזר להן ומציל אותן. שתי הילדות מגיעות לאיסטנבול ונפגשות עם המורה הטובה. סצנת הסיום היא החיבוק המכיל של המורה האהובה עם לאלי.
הצלחה

הסרט זכה לביקורות מצוינות בעולם; אחת הביקורות, סיפרה על דמיון בין "ילדות פרא" לסרטה של סופיה קופולה, "חמש ילדות יפות", בשתיהן העלילה זהה. עם זאת, הוא גם התקבל לפתוח את הפסטיבלים החשובים בעולם וב-4 באוקטובר 2015, הוא יצא להפצה ב"ניו יורק, פסטיבל סרטים"; הוא הופץ ב-50 מדינות. עד סוף ההקרנות העולמיות שלו, הכניס "ילדות פרא", 2 מיליארד הכנסות מסביב לעולם ונחשב ל"סרט הזר הכי מכניס בעולם" ל-2015.
בטורקיה הוא זכה להצלחה בינונית בקופות, בעקבות התערבותו של ראש הממשלה, ארדואן, שהתנגד לסרט. למרות זאת, "ילדות פרא", הפך לסרט הכי מדובר בטורקיה והיה חודש ברשימת "הסרטים המצליחים" בבתי הקולנוע בטורקיה (נכון לספטמבר 2015). בתחילת 2016 הוא הוכרז בתואר "הסרט המכניס ביותר" של טורקיה, מאז "הנסיך הפרסי".
פרסים

הסרט הוקרן בפסטיבל קאן במסגרת "שבועיים של הבמאים" (Directors' Fortnight) וזכה בפרס "Europa Cinemas 1". הסרט הוקרן בפסטיבל הסרטים הבינלאומי בטורונטו.
הסרט נבחר לייצג את צרפת בפרס אוסקר לסרט הזר הטוב ביותר בטקס פרסי אוסקר ה-88.
"ילדות פרא" היה מועמד לפרס גלובוס הזהב בקטגוריית "הסרט הזר הטוב ביותר", אך הפסיד לסרט "הבן של שאול".
ב-28 בפברואר 2016, התמודד הסרט בטקס האוסקר בקטגוריית "הסרט הזר הטוב ביותר", אך גם שם הפסיד לסרט "הבן של שאול".
הערות שוליים

↑  Rebecca Ford, Cannes: 'Embrace of the Serpent' Tops Directors' Fortnight Awards, The Hollywood Reporter, 22 May 2015
| פרס גויה לסרט האירופי הטוב ביותר |
| --- | --- | --- |
| 1990‏-2010 | הודו סין (1992) • שלושת הצבעים: כחול (1993) • ממזר קטן (1994) • אמריקה (1995) • סודות ושקרים (1996) • ללכת עד הסוף (1997) • המתאגרף (1998) • החיים יפים (1999) • רוקדת בחשכה (2000) אמלי (2001) • הפסנתרן (2002) • להתראות לנין! (2003) • עם הראש בקיר (2004) • נקודת מפגש (2005) • המלכה (2006) • הפרפר ופעמון הצלילה (2007) • 4 חודשים, 3 שבועות ויומיים (2008) • נער החידות ממומביי (2009) • נאום המלך (2010) |  |
| 2011‏-היום | הארטיסט (2011) • מחוברים לחיים (2012) • אהבה (2013) • אידה (2014) • ילדות פרא (2015) • היא (2016) • הריבוע (2017) • אהבה בימים קרים (2018) • עלובי החיים (2019) • האב (2020) • עוד סיבוב (2021) • האדם הגרוע בעולם (2022) |  |
יחסי איראן–שווייץ

| יחסי איראן–שווייץ |
| --- | --- |
איראן: שווייץ


איראן: שווייץ
שטח (בקילומטר רבוע)
1,648,195: 41,277
אוכלוסייה
91,781,231: 8,933,409
תמ"ג (במיליוני דולרים)
401,505: 884,940
תמ"ג לנפש (בדולרים)
4,375: 99,060
משטר
רפובליקה אסלאמית: רפובליקה קונפדרטיבית

יחסי איראן–שווייץ הם היחסים הדיפלומטיים הרשמיים בין הרפובליקה האסלאמית של איראן ובין הקונפדרציה השווייצרית.
היסטוריה > איראן ההיסטורית (1600–1979)

אזרחים שווייצריים התיישבו באזור איראן (אז נשלט על ידי האימפריה הספווית) כבר במאה השבע עשרה, רובם עסקו במלאכת הכנת השעונים, מקצוע מבין המקובלים ביותר בשווייץ באותה התקופה. היחסים הכלכליים שהתנהלו בין השושלת הקאג'ארית לבין הקונפדרציה השווייצרית חוו זינוק במהלך המאה התשע עשרה.
ב-1873 חתמו שווייץ ואיראן על אמנת ידידות ומסחר. אזרחים איראניים החלו להגיע לשווייץ עם עליית שושלת פהלווי לשלטון בתור תיירים, פליטים וסטודנטים. לאחר תחילת ההגירה האיראנית לשווייץ נחתמו שני הסכמים בין שתי המדינות; הסכם ידידות והסכם בנושא מעמד תושב קבוע לאיראנים בשווייץ. שני ההסכמים נחתמו בשנת 1934.
בשנת 1919 פתחה שווייץ קונסוליה רשמית בטהראן, זו שודרגה למעמד שגרירות בשנת 1936.
ראש ממשלת איראן, מוחמד מוסאדק למד באוניברסיטת נשטאל שבשווייץ את תוארו השלישי במשפטים. מוסאדק סיים את התואר בשנת 1911. גם מוחמד רזא שאה פהלווי, השאה האיראני, למד בפנימייה שווייצרית, הוא סיים את לימודיו שם בשנת 1935.
היסטוריה > תקופת משטר האייתוללות (1979–2000)

החל משנת 1984, הקורבנות האיראניים של מלחמת איראן–עיראק קיבלו טיפול רפואי בשווייץ, זאת כאשר מספר חברות שווייצריות פעלו וכוננו עסקאות של מיליארדי דולרים בעיראק באותו הזמן.
עלי פאלחיאן, פוליטיקאי איראני ואיש דת אשר שירת כחבר במועצת החכמים השלישית של איראן וכשר המודיעין של הרפובליקה האסלאמית של איראן בקבינט של הנשיא האשמי רפסנג'אני, הואשם בבית המשפט בשווייץ על תכנון הרצח של קאסם רג'אווי, אחיו של מנהיג הארגון מוג'אהדין ח'לק, מסעוד רג'אווי. רג'אווי נרצח בעיר ז'נבה ב-24 באפריל 1990 לאור היום על ידי סוכנים שנשלחו על ידי גורם לא ידוע.
בשנת 1992 נעצר באיראן האנס בולר, עובד של החברה השווייצרית "‏Crypto AG", באשמת ריגול נגד איראן. בהמשך שוחרר בולר על ידי הרשויות האיראניות לאחר שהחברה שילמה איגרת חוב של מיליון דולר אמריקני. זמן קצר לאחר שחרורו של בולר מהכלא האיראני פיטרה אותי Crypto AG וחייבה אותו לשלם סכום של מיליון דולר. התקשורת השווייצרית והמגזין הגרמני דר שפיגל סיקרו את המקרה בשנת 1994 כאשר במרכז הסיקור החברה Crypto AG והשאלה האם היא עובדת עם המודיעין המערבי.
היסטוריה > המאה ה-21 (2000–הווה)

שווייץ החלה בשיתוף פעולה ברמה הלאומית עם איראן בשנת 2006 בנושא אסונות טבע.
בחודש פברואר בשנת 2009 עצרה המשטרה האיראנית את מרקו קאמפף, הדיפלומט השווייצרי שנמצא בתפקיד בא הכוח של ארצות הברית באיראן (או באופן רשמי: "המזכיר הראשי של האינטרסים האמריקניים באיראן"). המשטרה עצרה את קאמפף באשמת עבירות מין לאחר שנמצא יחד עם אישה אזרחית איראן במכונית. הדיפלומט זומן חזרה לשווייץ באופן מידי.
כמדינה נייטרלית, שווייץ ייצגה את האינטרסים של מדינות רבות באיראן ושימשה כ"כוח מגן" שלהן. שווייץ ייצגה גם את האינטרסים של איראן במספר מדינות. שווייץ ידועה בשל היותה כוח מגן לארצות הברית באיראן, ובשנת 2017 הפכה גם לכוח מגן של ערב הסעודית באיראן.
הושמעו מצד מדינות המערב טענות לשיתוף פעולה שווייצרי בתוכנית הגרעין האיראנית במהלך העשור הראשון של המאה העשרים ואחת.
בנובמבר 2011 חקרה שווייץ תקיפות מינוריות שאירעו במתחם השגרירות האיראנית במדינה.
נציגויות דיפלומטיות

שווייץ מיוצגת באיראן בדרג השגרירות באמצעות שגרירות רשמית שהיא מחזיקה בטהראן, בירת המדינה.
איראן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
חזות מבנה השגרירות האיראנית בברן, בירת שווייץ.
יחסי בנגלדש–שוודיה

| יחסי בנגלדש–שוודיה |
| --- | --- |
בנגלדש: שוודיה


בנגלדש: שוודיה
שטח (בקילומטר רבוע)
148,460: 450,295
אוכלוסייה
174,095,429: 10,619,488
תמ"ג (במיליוני דולרים)
437,415: 593,268
תמ"ג לנפש (בדולרים)
2,513: 55,866
משטר
דמוקרטיה פרלמנטרית: מונרכיה חוקתית

שגרירות בנגלדש בסטוקהולם
יחסי בנגלדש–שוודיה הם היחסים הדיפלומטיים והדו-צדדיים הרשמיים שבין הרפובליקה העממית של בנגלדש לבין ממלכת שוודיה. לבנגלדש שגרירות בסטוקהולם, ולשוודיה שגרירות בדאקה.
היסטוריה

שוודיה הייתה אחת המדינות הראשונות להכיר בעצמאותה של בנגלדש מפקיסטן ב-1971. כיום, יחסי שתי המדינות מבוסס בעיקר על שיתוף הפעולה ביניהן ומסחר נרחב. בנגלדש הפכה ליעד עבור עסקים ותעשייה שוודית. יותר מ-50 חברות שוודיות, בעיקר חברות אופנה ותעשיית טקסטיל, פועלות בבנגלדש.
שיתוף הפעולה בין שתי המדינות התחיל מיד לאחר עצמאותה של בנגלדש בשנת 1971. שוודיה ובנגלדש משתפות פעולה בנושאים כגון: זכויות האדם, דמוקרטיה, שינוי האקלים והסביבה, צמצום העוני, בריאות ובעיות פליטים.
ביקורים רמי-דרג > ביקורים רמי-דרג מבנגלדש לשוודיה

ב-15 עד ה-16 ביוני 2017 ראש ממשלת בנגלדש שק הסינה ואזד ביקרה בשוודיה ונפגשה עם ראש ממשלת שוודיה סטפן לוון.
ביקורים רמי-דרג > ביקורים רמי-דרג משוודיה לבנגלדש

סגנית ראש ממשלת שוודיה, איזבלה לובין (אנ'), ביקרה בבנגלדש בנובמבר 2014. שרת החוץ השוודית לשעבר מרגוט ולסטרם ביקרה בדאקה ב-2017.
נציגויות

לבנגלדש שגרירות בבירה סטוקהולם. השגרירות היא גם הנציגות הבנגלית בנורווגיה ובפינלנד.
לשוודיה שגרירות בבירה דאקה.
יחסי טג'יקיסטן–פקיסטן

| יחסי טג'יקיסטן–פקיסטן |
| --- | --- |
טג'יקיסטן: פקיסטן


טג'יקיסטן: פקיסטן
שטח (בקילומטר רבוע)
144,100: 796,095
אוכלוסייה
10,639,944: 252,259,078
תמ"ג (במיליוני דולרים)
12,061: 338,368
תמ"ג לנפש (בדולרים)
1,134: 1,341
משטר
רפובליקה: רפובליקה אסלאמית פדרלית ודמוקרטיה פרלמנטרית

יחסי טג'יקיסטן–פקיסטן הם היחסים הפוליטיים, הכלכליים והתרבותיים שבין רפובליקת טג'יקיסטן לבין הרפובליקה האסלאמית של פקיסטן. שתי המדינות היוו חלק מהאימפריה הפרסית, וכן המדינות חולקות מסורות תרבותיות משותפות, מה שתרם במהלך ההיסטוריה ליחסים בין המדינות.
סקירה כללית

היחסים הדיפלומטיים בין המדינות כוננו רשמית בשנת 1992, לאחר שטג'יקיסטן הפכה למדינה עצמאית בעקבות קריסת ברית המועצות. שתי המדינות משתפות פעולה בתחומים רבים, בעיקר בתחום הסחר הבילטרלי. שתי המדינות עורכות מספר ועידות דו-צדדיות על מנת להגביר את היקף הסחר ושיתופי הפעולה ביניהן. במרץ 2008, סעיד סייד-ביג, שגריר טג'יקיסטן בפקיסטן הודיע כי טג'יקיסטן מוכנה לסחור בחשמל זול עם פקיסטן ואיראן.
המרחק בין המדינות הוא 15.5 ק"מ (בנקודה הקרובה ביותר). קהילת הטג'יקים בפקיסטן מוערכת בכ-1.2 מיליון תושבים, רוב קהילה זו התיישבה בפקיסטן בשל התנאים הכלכליים במדינתם. רבים מהם התיישבו בצפון המדינה. בשנת 1971, עם פלישת ברית המועצות אל אפגניסטן, מספר גדול של פליטים טג'יקים התיישבו ברחבי פקיסטן. המספר המדויק של פליטים אלו קשה לקביעה מכיוון שרבים מהם אינם מחזיקים בתעודות זהות רשמיות במפקדים הרשמיים בפקיסטן. עם זאת, פליטים טג'יקים רבים שהתיישבו בפקיסטן חזרו אל ארצם.
יחסים כלכליים

בשנת 2016, ייצאה טג'יקיסטן לפקיסטן סחורה בשווי 18.5 מיליון דולר אמריקאי. הסחורה כללה כותנה גולמית (99.6%), משי גולמי, סיבי זכוכית, אלקטרומגנטים וחומצות. לעומתה, פקיסטן ייצאה לטג'יקיסטן סחורה בשווי 4.37 מיליון דולר אמריקאי. נתחים גדולים מהסחורה הם תרופות, סוכר גולמי, ממתיקי סוכר, ביצים, חלב, סכיני גילוח, צמנט, אורז, פרי הדר, פירות טרופים ומוצרי חלב.
טסה סנדרסון

תרזה איוני "טסה" סנדרסון, מפקד (באנגלית: CBE, ‏Theresa Ione "Tessa" Sanderson; נולדה ב-14 במרץ 1956) היא אתלטית בריטית בעבר, היא אלופה אולימפית (לוס אנג'לס 1984), סגנית אלופת אירופה (פראג 1978), 3 פעמים אלופת משחקי חבר העמים (אדמונטון 1978, אדינבורו 1986 ואוקלנד 1990) ו-5 פעמים אלופת בריטניה (1975, 1976, 1978, 1996 ו-1997) בהטלת כידון. היא השתתפה ב-6 אולימפיאדות ברציפות (מונטיראול 1976–אטלנטה 1996).
ביוגרפיה

סנדרסון נולדה וגדלה במחוז סנט אליזבת' שבג'מייקה למשפחה ממוצא גנאי. בהיותה בת חמש עזבה משפחתה את ג'מייקה לאנגליה על מנת שהוריה יוכלו למצוא תעסוקה הולמת. מורתה עודדה אותה לעסוק בספורט ובגיל 14 היא החלה להתאמן בהטלת כידון.
ביוגרפיה > 1974

במשחקי חבר העמים הבריטי שנערכו בקרייסטצ'רץ' בניו זילנד ב-29 בינואר 1974 סיימה סנדרסון במקום חמישי בהטלת כידון בתוצאה של 48.54 מטר. באליפות אירופה שנערכה ברומא, איטליה ב-2 בספטמבר אותה שנה היא סיימה במקום 13 בתוצאה של 53.28 מטר.
ביוגרפיה > 1976

באולימפיאדת מונטריאול (1976) היא סיימה במקום עשירי בהטלת כידון בתוצאה של 57.00 מטר. בשלב המוקדמות היאי קבעה תוצאה של 57.18 מטר.
ביוגרפיה > 1977

בתחרות שנערכה בדבלין ב-17 ביולי היא קבעה בהטלת כידון שיא אישי חדש של 67.20 מטר, התוצאה השלישית בטיבה בעולם לשנה זו. כנציגת נבחרת הנשים של אירופה, בתחרות הגביע הביניבשתי, שנערכה בדיסלדורף, גרמניה בתחילת ספטמבר אותה שנה היא זכתה במדליית ארד בהטלת כידון בתוצאה של 60.30 מטר, אחרי רות פוקס מגרמניה המזרחית (62.36 מטר) ונדז'דה יקובוביץ' מברית המועצות (62.02 מטר).
ביוגרפיה > 1978

בתחרות שנערכה בלונדון ב-2 ביולי 1978 קבעה סנדרסון בהטלת כידון שיא תוצאה של 64.00 מטר, תוצאה שדירגה אותה במקום חמישי בעולם לשנה זו. חודש ושבוע לאחר מכן, במשחקי חבר העמים שנערכו באדמונטון, קנדה ב-10 באוגוסט היא זכתה במדליית זהב בהטלת כידון בשיא משחקים חדש של 61.34 מטר. שלושה שבועות לאחר מכן, באליפות אירופה שנערכה בפראג, צ'כיה ב-1 בספטמבר היא זכתה במדליית כסף בתוצאה של 62.40 מטר, אחרי רות פוקס שקבעה שיא אירופה חדש של 69.16 מטר ולפני אוטה הומולה מגרמניה המזרחית (62.32 מטר).
ביוגרפיה > 1980

בתחרות שנערכה בשטוטגרט, גרמניה ב-5 ביוני 1980 קבעה סנדרסון בהטלת כידון שיא אישי חדש של 69.70 מטר, תוצאה שדירגה אותה במקום שלישי בעולם לשנה זו. חודש ושלושה שבועות לאחר מכן, באולימפיאדת מוסקבה (1980) היא סיימה במקום 19 בהטלת כידון בתוצאה חלשה עבורה של 48.76 מטר.
ביוגרפיה > 1981

בתחרות שנערכה בפירט, גרמניה ב-30 במאי 1981 קבעה סנדרסון בהטלת כידון תוצאה של 68.86 מטר, תוצאה שדירגה אותה במקום שני בעולם לשנה זו. חודש וחצי לאחר מכן, בתחרות שנערכה בבריסל, בלגיה ב-12 ביולי אותה שנה היא קבעה בתחרות קרב שבע שיא אישי חדש של 6110 נקודות, תוצאה שדירגה אותה במקום 13 בעולם לשנה זו.
ביוגרפיה > 1982

בתחרות שנערכה בקוטברידג', סקוטלנד ב-28 באוגוסט 1982 היא קבעה בהטלת כידון תוצאה של 66.006 מטר, תוצאה שדירגה אותה במקום 11 בעולם לשנה זו.
ביוגרפיה > 1983

בתחרות שנערכה באדינבורו, סקוטלנד ב-26 ביוני 1983 היא קבעה בהטלת כידון שיא אישי חדש של 73.58 מטר, תוצאה שדירגה אותה במקום שני בעולם לשנה זו. חודש וחצי לאחר מכן, באליפות העולם הראשונה שנערכה בהלסינקי, פינלנד ב-13 באוגוסט היא סיימה במקום רביעי בתוצאה של 64.76 מטר.
ביוגרפיה > 1984 > אלופה אולימפית

באולימפיאדת לוס אנג'לס (1984) זכתה סנדרסון במדליית זהב בהטלת כידון בתוצאה של 69.56 מטר, לפני טינה לילאק מפינלנד (69.00 מטר) ובת ארצה פטימה ויטברד (67.14 מטר).
ביוגרפיה > 1985

בתחרות שנערכה במדריד, ספרד ב-14 ביוני 1985 היא קבעה בהטלת כידון תוצאה של 71.18 מטר, תוצאה שדירגה אותה במקום רביעי לשנה זו.
ביוגרפיה > 1986

במשחקי חבר העמים שנערכו באדינבורו, סקוטלנד ב-31 ביולי 1986 היא זכתה במדליית זהב בהטלת כידון בשיא משחקים חדש של 69.80 מטר, לפני פטימה ויטברד (68.54 מטר).
ביוגרפיה > 1987

באליפות העולם שנערכה ברומא, איטליה בשנת 1987 היא סיימה במקום רביעי בהטלת כידון בתוצאה של 67.54 מטר
ביוגרפיה > 1988

בתחרות שנערכה בקרולי, דרום אנגליה ב-16 ביולי 1988 היא קבעה בהטלת כידון תוצאה של 71.70 מטר, תוצאה שדירגה אותה במקום שלישי לשנה זו. כחודשיים לאחר מכן, באולימפיאדת סיאול (1988) היא סיימה רק במקום 21 בתוצאה חלשה עבורה של 56.70 מטר ולא הצליחה להגן על תוארה.
ביוגרפיה > 1990

במשחקי חבר העמים שנערכו באוקלנד, ניו זילנד ב-1 בפברואר 1990 היא זכתה בפעם השלישית במדליית זהב בהטלת כידון בתוצאה של 65.72 מטר, לפני פטימה ויטברד (68.54 מטר). באליפות אירופה שנערכה בספליט, באותה העת יוגוסלביה ב-30 באוגוסט אותה שנה היא סיימה במקום 12 בתוצאה של 57.56 מטר.
ביוגרפיה > 1992

בתחרות שנערכה בלונדון ב-10 ביולי 1992 היא קבעה סנדרסון בהטלת כידון תוצאה של 64.88 מטר. שלושה שבועות לאחר מכן, באולימפיאדת ברצלונה (1992) היא סיימה במקום רביעי בהטלת כידון בתוצאה של 63.58 מטר. כחודשיים לאחר מכן, בגביע הביניבשתי שנערך בהוואנה, קובה ב-26 בספטמבר היא זכתה במדליית זהב בתוצאה של 61.86 מטר.
ביוגרפיה > 1996

בתחרות שנערכה בלונדון ב-12 ביולי 1992 היא קבעה סנדרסון בהטלת כידון תוצאה של 64.06 מטר. שבועיים לאחר מכן, באולימפיאדת אטלנטה (1996) היא סיימה במקום 14 בתוצאה של 58.86 מטר.
ביוגרפיה > 1997

באליפות העולם שנערכה באתונה, יוון בשנת 1997 היא סיימה במקום 18 בהטלת כידון בתוצאה של 57.84 מטר.
שיאים אישיים > אצטדיון

הטלת כידון: 73.58 מטר (1983), שיא בריטניה
קרב שבע: 6110 נקודות (1981), שיא חבר העמים
יחסי בנגלדש–קירגיזסטן

| יחסי בנגלדש–קירגיזסטן |
| --- | --- |
בנגלדש: קירגיזסטן


בנגלדש: קירגיזסטן
שטח (בקילומטר רבוע)
148,460: 199,951
אוכלוסייה
174,095,429: 7,213,335
תמ"ג (במיליוני דולרים)
437,415: 13,988
תמ"ג לנפש (בדולרים)
2,513: 1,939
משטר
דמוקרטיה פרלמנטרית: רפובליקה פרלמנטרית

יחסי בנגלדש–קירגיזסטן הם היחסים הבילטרליים בין הרפובליקה העממית של בנגלדש לבין הרפובליקה הקירגיזית.
כיום, היחסים בין שתי המדינות הם יחסים חזקים.
כלכלה

בנגלדש וקירגיזסטן גילו עניין רב בהרחבת הפעילות הכלכלית בין שתי המדינות. בנגלדש הביעה עניין בייבוא כותנה בתפזורת מקירגיזסטן לתעשיית הטקסטיל שלה. בגדים, תרופות, תכשיטים ומוצרים חקלאיים זוהו כמגזרים פוטנציאליים להגדלת הסחר וההשקעה בין בנגלדש לקירגיזסטן.
בשנת 2013, משלחת מסחר מבנגלדש, בראשות מזכיר המסחר מאבוב אחמד, ביקרה בקירגיזסטן על מנת לחקור דרכים אפשריות להגדלת הסחר וההשקעה ההדדית. כמו כן, הטלת מס כפול זוהתה כמכשול להרחבת הסחר הבילטרלי בין שתי המדינות.
חינוך

תחום החינוך זוהה כתחום פוטנציאלי לקידום שיתוף הפעולה ההדדי בין בנגלדש לקירגיזסטן. קירגיזסטן הביעה עניין במתן מלגות לסטודנטים בנגלים הלומדים במוסדות להשכלה גבוהה בקירגיזסטן.
תרבות

בנגלדש וקירגיסטן זיהו שיתוף פעולה תרבותי כדרך חשובה להרחבת הקשרים הבילטרליים ביניהן. בשנת 2014 נחתם מזכר הבנות בין שתי המדינות שמטרתו לארגן ימי תרבות משותפים בין בנגלדש לקירגיזסטן.
יחסים דיפלומטים

בנגלדש מחזיקה בקונסוליה בבישקק. מאידך, קירגיזסטן מחזיקה בקונסוליה בדאקה.
יועז פנקס

| --- | --- |
אין תמונה חופשית
 מדינה:  ישראל 
 השתייכות:   משטרת ישראל
 דרגה:    תת ניצב
 תפקידים בשירות
 קצין אגף חקירות ומודיעין במחוז הדרום  ראש היחידה הארצית למאבק בפשיעה הכלכלית
 
יועז פנקס הוא קצין משטרה ישראלי בדרגת תת-ניצב, בתפקידו האחרון כיהן כסגן מפקד מחוז חוף.
פנקס שירת כקצין אגף החקירות והמודיעין של מרחב ירקון, מפקד תחנת גלילות, ראש אגף חקירות במרחב ירקון, קצין אגף החקירות והמודיעין של מחוז הדרום וראש זרוע כללית (העוסקת בהונאת המוסד לביטוח לאומי) ביחידה הארצית למאבק בפשיעה הכלכלית. ב-2012 מונה למפקד היחידה בדרגת תת-ניצב וב-2016 לסגן מפקד מחוז חוף.
פנקס בוגר המכללה לביטחון לאומי ובעל תואר שני במדע המדינה מאוניברסיטת חיפה.
פנקס התאלמן לאחר שרעייתו מאלי, שוטרת במשטרת ישראל, נפטרה במהלך שירותה. לזוג שני ילדים.
יחסי גאורגיה–טורקמניסטן

| יחסי גאורגיה–טורקמניסטן |
| --- | --- |
גאורגיה: טורקמניסטן


גאורגיה: טורקמניסטן
שטח (בקילומטר רבוע)
69,700: 488,100
אוכלוסייה
3,807,418: 7,525,648
תמ"ג (במיליוני דולרים)
30,536: 59,887
תמ"ג לנפש (בדולרים)
8,020: 7,958
משטר
רפובליקה פרלמנטרית: רפובליקה נשיאותית

יחסי גאורגיה–טורקמניסטן הם היחסים הדיפלומטיים בין גאורגיה לטורקמניסטן. היחסים בין המדינות כוננו ב-16 ביולי 1992. שתי המדינות חברות באו"ם ובארגון לביטחון ושיתוף פעולה באירופה.
היסטוריה

עד 1991, גאורגיה וטורקמניסטן היו חלק מברית המועצות. ב-9 באפריל 1991 הוכרזה עצמאותה של גאורגיה, וב-27 באוקטובר אותה השנה הוכרזה עצמאותה של טורקמניסטן.
ביקורים ומפגשים בדרג גבוה תופסים מקום חשוב בהיסטוריה של היחסים בין המדינות. הנשיא הראשון של טורקמניסטן, ספרמורט ניאזוב, ביקר בגאורגיה ב-1996. הנשיא השני של גאורגיה, אדוארד שוורדנדזה, ביקר באשגבאט ב-1997.
הנשיא השלישי של גאורגיה, מיכאיל סאקשווילי, ביקר בטורקמניסטן ב-14 בפברואר 2007 כדי להשתתף בטקס השבעת הנשיא השני של טורקמניסטן גורבנגולי ברדימוחמדוב. במהלך הביקור, התקיימה פגישה דו-צדדית בין שני הנשיאים. במרץ 2007, משלחת ממשלתית של גאורגיה בראשות ראש הממשלה זוראב נור'אידלי ערכה ביקור בן יומיים בטורקמניסטן. ב-9 ביוני 2007, נשיא טורקמניסטן גורבנגולי ברדימוחמדוב ונשיא גאורגיה מיכאיל סאקשווילי נפגשו בסטרלנה (רו') (רוסיה). ב-25 בספטמבר 2007 שני הנשיאים נפגשו שוב בניו יורק סיטי. באוקטובר 2007 התקיימה שיחה קצרה על כמה היבטים של שיתוף פעולה דו-צדדי בין ראשי שתי המדינות במסגרת פסגת חבר המדינות בדושנבה.
הנשיא הרביעי של גאורגיה, גיורגי מרגוולשווילי, ביקר בטורקמניסטן בדצמבר 2014. נשיא טורקמניסטן, גורבנגולי ברדימוחמדוב, נפגש עם עמיתו הגאורגי בטביליסי ביולי 2015. בדצמבר 2015 ביקר גיורגי מרגוולשווילי באשגבאט כדי להשתתף בוועידה הבינלאומית ל"מדיניות נייטרלית: שיתוף פעולה בינלאומי לשלום, ביטחון ופיתוח" לרגל 20 שנה לנייטרליות טורקמניסטן.
הבסיס המשפטי של היחסים הבילטרליים מורכב מ-36 מסמכים.